A BIZOTTSÁG 82/2005/EK RENDELETE
(2005. január 19.)
az AKCS-TOT és EK-TOT vegyes származású cukorra, illetve cukor és kakaó keverékeire vonatkozó behozatali engedélyek kiadásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
az Európai Közösség és a tengerentúli országok és területek társulásáról szóló, 2001. november 27-i 2001/822/EK tanácsi határozatra (1),
az AKCS-TOT vagy az EK-TOT vegyes származású cukor, illetve cukor és kakaó keverékeire vonatkozó behozatali engedélyek kiadásának részletes szabályairól szóló, 2002. január 31-i 192/2002/EK bizottsági rendeletre (2) és különösen annak 6. cikke (3) bekezdésére,
mivel:
(1)
A 2001/822/EK határozat III. melléklete 6. cikkének (4) bekezdése lehetővé teszi az AKCS-TOT-EK származási kumulációt a 17. árucsoport és az 1806 10 30 és 1806 10 90 vámtarifaszámok alá tartozó termékek esetében évi 28 000 tonna cukornak megfelelő mennyiségen belül.
(2)
A 2002/192/EK rendeletnek megfelelően behozatali engedélyek kiadására irányuló kérelmeket nyújtottak be a nemzeti hatóságokhoz a 2001/822/EK határozat által meghatározott mennyiséget meghaladó 112 000 tonna teljes mennyiségre.
(3)
A Bizottságnak meg kell tehát határoznia a behozatali engedélyek kiadására vonatkozó csökkentési együtthatót és fel kell függesztenie a 2005-ös évre vonatkozó új kérelemek elfogadását,
ELFOGADTA EZT A RENDELETET:
1. cikk
A 192/2002/EK rendelet 6. cikke értelmében a 2005. január 7-ig beadott behozatali engedélyekre irányuló kérelmeket a kért mennyiség 25 %-ára vonatkozóan teljesítik.
2. cikk
A 2005-ös évre vonatkozó új kérelmek elfogadását felfüggesztik.
3. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. január 19-én.